E&C Shops : Kadee, The Coupler People
E&C Shops - HO Coupler Conversions
Coal Porter Hopper
52' ACF Modern Box Car Baroma 13 | Beibele Inthaneteng | Phetolelo ya Lefase le Lefsa
13 Anke batho bohle ba ikokobeletše+ balaodi ba bagolo,+ gobane ga go na bolaodi+ ge e se ka Modimo;+ balaodi bao ba lego gona ba beilwe ke Modimo+ maemong a bona a lekanyeditšwego.+ 2 Ka gona yo a ganetšago bolaodi o lwantšhana le thulaganyo ya Modimo; bao ba lwantšhanego le yona ba tla hwetša kahlolo.+ 3 Gobane bao ba bušago ba a boifiša, e sego tirong e botse, eupša tirong e mpe.+ Na o nyaka gore o se ke wa boifa bolaodi? Tšwela pele o dira botse+ gomme ba tla go tumiša; 4 gobane ke mohlanka wa Modimo wa go go hlankela bakeng sa go go hola.+ Eupša ge e ba o dira se sebe,+ boifa gobane ga se a swara tšhoša ka ntle le morero. Ke mohlanka wa Modimo, ke molefeletši+ yo a bontšhago kgalefo go yo a tlwaetšego go dira bobe. 5 Ka gona go na le lebaka le le gapeletšago gore le ikokobeletšeng balaodi bao, e sego feela ka baka la kgalefo yeo eupša le ka baka la matswalo a lena.+ 6 Gobane ke ka baka leo le bilego le lefa makgetho; gobane ke bona bahlanka ba Modimo bathong bohle+ bao ka mehla ba hlankelago morero wona wo. 7 Neang bohle tše di ba swanelago, yo a swanelwago ke lekgetho, le mo nee lekgetho;+ yo a swanelwago ke sebego, le mo nee sebego; yo a swanelwago ke poifo,+ le mo nee poifo e bjalo; yo a swanelwago ke kgodišo, le mo nee kgodišo e bjalo.+ 8 Le se ke la kolota le ge e le mang selo,+ ge e se go ratana;+ gobane yo a ratago wa gabo o phethagaditše molao.+ 9 Gobane molao o rego: “O se ke wa hlotlola.+ O se ke wa bolaya.+ O se ke wa utswa.+ O se ke wa duma tša ba bangwe,”+ le taelo le ge e le efe e nngwe yeo e lego gona, o akaretšwa ka lentšu le, le le rego: “O rate wa geno ka mokgwa wo o ithatago ka wona.”+ 10 Lerato+ ga le sware moagišani wa motho gampe;+ ka baka leo lerato ke phethagatšo ya molao.+ 11 Dirang le sona seo, gobane le tseba gore nako ye e šetše e le iri ya gore le phafoge+ borokong, gobane bjale phološo ya rena e batametše go feta nakong ya ge re be re eba badumedi.+ 12 Bošego ke bja matlagosa; letšatši+ le batametše. Ka baka leo, a re apoleng mediro ya leswiswi+ gomme re apareng dibetša+ tša seetša. 13 A re sepeleng ka bothakga+ go etša mosegare, e sego ka menyanya ya mašata le botagwa,+ e sego ka bootswa le ka boitshwaro bjo bo hlephilego,+ e sego ka tshele+ le ka lehufa. 14 Eupša aparang Morena Jesu Kriste,+ gomme le se ke la rulaganya e sa le pele go kgotsofatša dikganyogo tša nama.+